Rīgas Ukraiņu vidusskola

Rīgas Ukraiņu vidusskola () ir viena no Rīgas vidusskolām, kas atrodas Visvalža ielā 4 Avotu apkaimē.

Vēsture 
Dibināta 1989. gadā kā Latvijas ukraiņu svētdienas skola Tērbatas ielā ar trīs pirmajām klasēm un 45 skolēniem. 1991. gadā tika izveidota Rīgas Ukraiņu vidusskola, kas 1996. gadā pārcēlās uz bijušās Rīgas 9. vidusskolas ēku Visvalža ielā 4. 2003. gada jūnijā Rīgas Ukraiņu vidusskolai bija pirmais vidusskolas izlaidums. 2011. gadā Rīgas Ukraiņu vidusskola uz renovācijas laiku pārcēlās uz Rīgas 99. vidusskolas telpām Tallinas ielā 57. 2012. gadā skola atgriezās renovētajā ēkā Visvalža ielā 4.

Par Rīgas Ukraiņu vidusskolas direktori no skolas dibināšanas brīža strādā Lidija Kravčenko. Par direktores vietniekiem ilggadēji strādā Ināra Boka, Romāns Tilleris un sociālais pedagogs Egīls Vilkaušs.

Izglītības programmas 
Mazākumtautību vispārējās pirmsskolas izglītības programma (01011121), Pamatizglītības mazākumtautību programma (21011121), Vispārējās vidējās izglītības vispārizglītojošā virziena programma.

Ārējās saites 
 Pašnovērtējuma ziņojums 2012

Atsauces 

Vidusskolas Rīgā